open-index/open-wikipedia-markdown huggingface dataset:
మదర్ బోర్డు

thumb|right|200px|మదర్ బోర్డు.
**మదర్ బోర్డు** కంప్యూటరు యొక్క కీలకమైన భాగం. మదర్ బోర్డు మీద ప్రాసెసర్, రామ్ మొదలగు కీలకమైన భాగాలు అమర్చబడి ఉంటాయి. బాహ్య పరికరాలను అనుసంధానించటానికి సదుపాయాలు ఉంటాయి.
కంప్యూటర్ వంటి సంక్లిష్టమైన ఎలక్ట్రానిక్ వ్యవస్థలో మదర్ బోర్డు లేదా మెయిన్‌ బోర్డు  ప్రధాన సర్క్యూట్ బోర్డు. ఇది కంప్యూటర్ అత్యంత కీలకమైన భాగం. కంప్యూటర్‌లోని వివిధ భాగాలన్నీ మదర్‌బోర్డుకు అనుసంధానించబడి ఉన్నాయి. ఇది వాటిని కలిపి పనిచేయడానికి అనుమతిస్తుంది. చాలా కంప్యూటర్లలో, మదర్‌ బోర్డు  పెద్ద గ్రీన్ బోర్డ్, కానీ చాలా మంది నలుపు, ఎరుపు, పసుపు వంటి వివిధ రంగులలో ఉంటాయి.మదర్‌బోర్డు ను MB, మైన్‌బోర్డు, MBoard, బాక్‌ప్లేన్ బోర్డు, MOBD, MOBO, మైన్ సర్క్యూట్ బోర్డు, బేస్ బోర్డు, ప్లానర్ బోర్డు, సిస్టమ్ బోర్డు లేదా లాజిక్ బోర్డు అని కూడా పిలుస్తారు. మదర్‌బోర్డు కంప్యూటర్‌లోని అన్ని కీలక భాగాలను కలిపి పనిచేయించటానికి బాధ్యత వహిస్తూ, మొత్తం రూపరేఖ, పరిమాణం, భాగాల సామర్థ్యాన్ని నిర్ణయిస్తుంది;  **మదర్ బోర్డు** దెబ్బతిన్నట్లయితే కంప్యూటర్ పనిచేయదు.

## ఆన్ - బోర్డు
ఎలక్ట్రికల్ భాగాలు మదర్‌బోర్డులో ఉండాలి. ఈ భాగాలలో ట్రాన్సిస్టర్లు,  రెసిస్టర్లు ఉన్నాయి. బోర్డుకి అనుసంధానించబడిన ప్రధాన భాగాలు భవిష్యత్తులో తొలగించబడి, తద్వారా అవి అప్‌గ్రేడ్ చేయబడతాయి. CPU సాధారణంగా తొలగించగల భాగానికి ఉదాహరణ.  

## మూలాలు

వర్గం:కంప్యూటర్
మైసూర్ రాజభవనం

**మైసూర్ రాజభవనం** ఒకప్పుడు మైసూరును పరిపాలించిన ఒడయార్లు నివసించిన భవనం. భారతదేశంలోకెల్లా అతి పెద్ద భవనాల్లో ఒకటి.  దీన్ని ఇప్పుడు పురావస్తు సంగ్రహాలయంగా మార్చారు. ఒడయార్ల స్వాధీనంలో ఉన్న ఆభరణాలు, అద్భుతమైన చిత్రపటాలు ప్రదర్శనకు ఉంచారు. ఇది ప్రముఖ పర్యాటక ప్రదేశము. బంగారంతో చేసిన రాజసింహాసనం, రాజదర్బారు, కల్యాణ మండపం మొదలైనవి ఇక్కడ ప్రధాన ఆకర్షణలు. ప్రధాన ద్వారం దగ్గర భారతీయ, యూరోపియన్ శైలిలో చెక్కిన శిల్పాలు ఉన్నాయి.ప్రతి ఆదివారం సాయంత్రం, పండగ రోజుల్లో విద్యుద్దీపాలంకరణలతో మరింత శోభాయమానంగా ఉంటుంది.
## చరిత్ర

1399 నుంచి 1947లో భారతదేశానికి స్వాతంత్ర్యం వచ్చేవరకు మైసూర్ సామ్రాజ్యాన్ని ఒడయార్ వంశస్థులు పరిపాలించారు. ఈ రాజులు 14వ శతాబ్దంలో దీన్ని నిర్మించారు. కానీ రాజా ఒడయార్ తన రాజధానిని శ్రీరంగపట్నానికి తరలించడంతో మైసూరు అధికారిక పీఠానికి కొంచెం ప్రాభవం తగ్గింది. 1638లో మెరుపుల వలన భవనం పాక్షికంగాదెబ్బతినింది.  రణధీర కంటీరవ నరసరాజా ఓడయార్ మళ్ళీ దీన్ని పునర్నిర్మించాడు. 1762లో హైదర్ ఆలీ మైసూర్ సామ్రాజ్యాన్ని హస్తగతం చేసుకోవడంతో దీని ప్రాభవం మరింత సన్నగిల్లింది.

## ఉత్సవాలు

ప్రతి సంవత్సరం మైసూరులో ఘనంగా జరిగే దసరా ఉత్సవాలకు ఈ భవనం ప్రధాన వేదిక. ప్రముఖ కళాకారులంతా ఈ భవన ప్రాంగణంలో ఏర్పాటు చేసిన వేదిక మీద ప్రదర్శనలిస్తారు. పదవ రోజైన విజయదశమి రోజున ఘనంగా అలంకరించిన ఏనుగులు ఇతర కళా బృందాలతో ఊరేగింపు జరుగుతుంది.
## దేవాలయాలు
భవన ప్రాంగణంలో మొత్తం 12 దేవాలయాలున్నాయి. వీటిలో ముఖ్యమైనవి
# సోమేశ్వరాలయం (శివాలయం)
# లక్ష్మీ రమణాలయం (వైష్ణవాలయం)
## ఇవి కూడా చూడండి
* లలిత మహల్

## మూలాలు

## ఇతర లింకులు

* Official Virtual Tour website of Mysore Palace
* Mysore Palace
* Official Mysore Dasara Website 
* Palaces of Mysore
* Mysore Palace lighting 
* 

వర్గం:కట్టడాలు
వర్గం:కోటలు
వర్గం:కర్ణాటక
వర్గం:చారిత్రక ప్రదేశాలు
వర్గం:పర్యాటక ప్రదేశాలు
వర్గం:కర్ణాటక దర్శనీయస్థలాలు
తాళ్లపల్లె (గిద్దలూరు)

తాళ్ళపల్లె, మార్కాపురం జిల్లా, గిద్దలురు మండలానికి చెందిన రెవెన్యూయేతర గ్రామం.
## గ్రామ భౌగోళికం
తాళ్ళపల్లె మండల కేంద్రమైన [గిద్దలూరు ([మార్కాపురం జిల్లా)|గిద్దలూరు]] నుండి ధక్షణ వైపున 7 కిలోమీటర్ల దూరములో [గిద్దలూరు ([మార్కాపురం జిల్లా)|గిద్దలూరు]] - పోరుమామిళ్ల (వైఎస్ఆర్ జిల్లా) మార్గమున ఉన్నది.

## మౌలిక సదుపాయాలు
అంగనవాడీ కేంద్రం.

## గ్రామ పంచాయతీ
ఈ గ్రామం కొత్తకోట పంచాయతీ పరిధిలోని గ్రామం..

## మూలాలు
ఎర్ర సముద్రం

**ఎర్ర సముద్రం** ఆసియా, ఆఫ్రికా ఖండాల మధ్యన ఉంది. ఇందులోకి హిందూ మహా సముద్రం యొక్క నీరు వచ్చి చేరుతుంది. దీని విస్తీర్ణం దాదాపు 438,000 కి.మీ.². ఇది 2250 కి.మీ. పొడవు, 355 కి.మీ. వెడల్పు ఉంది. దీని గరిష్ఠ లోతు 2211 మీటర్లు.

గ్రీకు దేశానికి చెందిన హిప్పాలస్ అనే నావికుడు ఎర్ర సముద్రం నుంచి భారత దేశానికి సముద్ర మార్గం కనిపెట్టాడు. ఆగస్టస్ రోమన్ చక్రవర్తిగా ఉన్న సమయంలో ఎర్ర సముద్రం ద్వారా భారతదేశంతో వ్యాపారం జరిగేది (ఆ సమయంలో ఈజిప్టు, మధ్యధరా సముద్రం మొదలగు ప్రాంతాలు రోమన్ల ఆధీనంలో ఉండేవి). భారత దేశ ఓడరేవుల నంచి చైనా ఉత్పత్తులు ఎర్ర సముద్రం ద్వారా రోమన్లకు చేరేవి.

thumb|200px|left|ఎర్ర సముద్రంలో చేప.
ఎర్ర సముద్రం ఎన్నో భిన్న మత్స్య జాతులకు నిలయం. 1200 జాతుల చేపలు ఇందులో లభిస్తాయి. వీటిలో 10% శాతం ప్రపంచంలో మరే ఇతర చోట లభించవు.

thumb|300px|ఎర్ర సముద్రం మీద ఇసుక తుఫాను.
**లవణీయత (ఉప్పదనం) ** విషయంలో ఎర్ర సముద్రం ప్రపంచ సగటు (4%) కన్నా ఎక్కువ. దీనికి ముఖ్య కారణాలు:
# నీరు త్వరగా ఆవిరి అవడం.
# ఎర్ర సముద్రంలోకి నదీ ప్రవాహాలు లేకపోవడం
# హిందూ మహా సముద్రంలోకి నీరు ప్రవహించే మార్గం సరిగా లేకపోవడం.

**సరిహద్దు దేశాలు**

**తూర్ప తీరం**
సౌదీ అరేబియా
యెమెన్
**ఉత్తర తీరం** 
ఈజిప్టు
ఇస్రాయెల్
జోర్డాన్
**దక్షిణ తీరం**
డ్జిబౌటి
ఎరిట్రియా
సోమాలియా
**పడమర తీరం** 
ఈజిప్టు
ఎరిట్రియా
సూడాన్

## మూలాలు

వర్గం:సముద్రాలు
వ్యక్తిత్వ వికాస సాహిత్యం

## జీవితం పాత్రల మయం
అందుకే మనం పాత్రోచిత వ్యక్తిత్వం కలిగి ఉండాలి 				
* శరీర (దేహ)సంబధ పాత్రలు				
* మనస్సు(మేధ)సంబధ పాత్రలు				
* హృదయ(ఆనంద)సంబధ పాత్రలు				
* ఆత్మ(అచేతన)సంబధ పాత్రలు గా మనం విభజించు కోవాలి.
## శరీర (దేహ)సంబoధ పాత్రలు
* పాత్ర				
* సమయ పాలకుడు				
* మితాహారి				
* సద్వ్యసన పరుడు				
* వ్యాయామశీలి				
* రోగి				
* యోగి				
* కరాటే యోధుడు				
## ముష్టి యోధుడు (బాక్సర్)
* వైద్యుడు				
* ఆహార నిపుణుడు				
	
## మనస్సు(మేధ)సంబంధ పాత్రలు
* వేద విద్యార్థి				
* మనో విజ్ఞాన విద్యార్థి				
* గ్రంథ పాఠకుడు				
* చెస్ ఆటగాడు				
* వ్యాఖ్యాత				
* పర్యవేక్షకుడు				
* ప్రణాళికా రచయత				
* విశ్లేషకుడు				
* పరిణామశీలి				
* ఆంగ్ల విద్యార్థి				
				
## హృదయ(ఆనంద)సంబoధ పాత్రలు
* నిర్లిప్త ప్రేక్షుకుడు				
* సమాజ ప్రేమికుడు				
* బాధ్య ఉద్యోగి				
* కృతజ్ఞుడు				
* స్నేహితుడు				
* దాత				
* సహానుభూత శ్రోత				
* బొధక వక్త				
* మార్గదర్శి				
* సేవకుడు				
				
## ఆత్మ(అచేతన)సంబంధ పాత్రలు
* సిద్ధాంత పరుడు				
* శాంతుడు				
* అనుష్థాత				
* మౌని				
* భక్తుడు				
* సదానందుడు				
* నిరపకారి				
* అయాచితుడు				
* నిర్మమకారుడు				
* విరాగి				
ఈ పాత్రలు ముఖ్యం
````వేదపండిత రచనలు

వర్గం:జాబితాలు
వర్గం:వ్యక్తిత్వ వికాసం
వైతాళికులు

thumb
**వైతాళికులు** అనేది ముద్దుకృష్ణ యొక్క కవితా సంకలనం.
 
ఆధునిక చైతన్యాన్ని ప్రతిబింబించే కవితా సంకలనాలలో మొదటగా చెప్పుకోవాలి.

*కవులు ప్రపంచంలో నీతిని ప్రచ్చన్నం గా తీర్చి దిద్దే శాసనాధికారులు " అన్నాడు ఆంగ్లకవి *షెల్లీ * . ఏ కవి రచనలోనైనా తన దేశ, కాల,పరిస్థితులు ప్రతిబింబించక మానవు. నిజమైన కవి వీటిని రద్దుచేసుకొని జీవించనూ లేడు . తాను జీవించినకాలానికి, తనదేశానికి సన్నిహితం కాని ఏ రచన అయినా ఎక్కువ కాలం నిలువలేదు. వివిధ కవుల కవిత్వాన్ని సకలనం చేసే సాంప్రదాయం ప్రాచీన కాలం నుండి ఉంది. హాలుడి *గాధాసప్తశతి'' మనకు దొరుకుతున్న అతి ప్రాచీన సంకలనం. తెలుగులో కూడా ప్రభందరత్నాకరం, ప్రభందమణిభూషణం, లాంటి కొన్ని సంకలనాలు ఉన్నట్టు తెలుస్తుంది 
వివేకానందుడు, అరవిందుడు, రవీంద్రుడు, శరత్, గురజాడ అప్పారావు, దేవులపల్లి కృష్ణశాస్త్రి మొదలగు కవులు వారి సందేశాలు
కావ్యాలు ఒక దేశానికి, ఒక సంఘానికి కాక సర్వమానవ కుటుంబానికి అన్నట్లుగాఉంటాయి.
 
వైతాళికులు అనేకవితా సంకలనం పైన ఉదహరించిన కవులందరి కవితలు లేకపొయినా ఆకోవకు చెందినవారి కవితలు కొన్ని మనకు కనిపిస్తాయి. ఈ కవితా సంకలనంలోని కవులు, వారి వారి కావ్యాలు, కొన్ని ఉదాహరణలు

ఏదేశమేగినా, ఎందుకాలిడినా, ఏపీఠమెక్కినా, ఎవ్వరేమనినా

పొగడరా నీతల్లి భూమిభారతిని, నిలుపరా నీజాతినిండుగౌరవము

అవమానమేలరా, అనుమానమెల, భరతపుత్రుండనంచు భక్తి తొబలుక.

-రాయప్రొలు సుబ్బరావు

దేశమంటే మట్టికాదోయ్, దేశమంటే మనుషులోయ్

మతం వేరైతేను యేమొయి, మనసులొకటై మనుషులుంటే

జాత యన్నది లేచి పెరిగి లొకమున రాణించునొయి

-గురజాడ అప్పారావు

ఏపల్లవ నృపాలుడెత్తిన బావుటా, చాళుక్యనృపుల రాజ్జంబునందు

ఏ దేసికవిత పాలించిన కవిరాజు నన్నయ్య వ్యాకరణంబునందు

ఎన్నిజన్మమ్ములుగాగ నీతనువునన్ బ్రవహించునొ యాంద్రరక్తముల్

-విశ్వనాధ సత్యన్నారాయణ

సెనగ పూరైక దొడిగిన చిన్నదాన చిలుకయెక్కటివ్రాలె నామలుపునందు

మిరపలీ యేడు మీకు సమృద్ధి, వంగ చెట్టు లిప్పుడిప్పుడే పూతపట్టుచుండె

బంతిపూవులు మ్రుగ్గుల పండువునకు నక్కరకు వచ్చు

కొసి యుంచితి రమ్ము నికొరకు నేను సెనగ పూరైక దొడిగిన చిన్నదాన

పింగళి--కాటూరి

ఉన్మత్తకొకిల గానము సల్పెడినుద్యానవాటికి మధురముగాపొడవాటి లోద్దుగకొమ్మల నూగెడి

బున్నమచందురుడుయ్యెలలు ఆమని మత్తునచైతన్యలొకము ఆనందపరవశమైసొగియు

సరి చేయు మౌ సఖి భగ్నవిపంచికన్

దువ్వూరి రామిరెడ్డి

నా విరులతోటలో బెంచికొన్నాడ నొక్క పవడపు గులాబిమొక్క

నా ప్రణయ జీవనమ్ము వర్ష మ్ముగా నానయనమ్ము కురిసి

కొన్నినాళ్ళాయె సుకుమారకుసుమ మొకటి నవ్వె కలకలమని నావనమ్ము లోన

కృష్ణ శాస్త్రి

యెలుతురంతామేసి యేరునెమరేసింది కలవరపు నా బ్రతుకు కలతనిదురయ్యింది

యెన్నెలలసొగసంతా యేటిపాలేనటర ఒక్కతెను నాకేలవొపజాలని సుఖము

నండూరిసుబ్బారావు

నేను సైతం ప్రపంచాగ్నికి సమిధ నొక్కటి ఆహుతిచ్చాను

నేనుసైతం విశ్వవృష్టికి ఆశ్రు వొక్కటి ధార పొశాను

నేనుసైతం భువన ఘోషకు వెర్రి గొంతుక విచ్చి మ్రొ శాను 
-శ్రీ శ్రీ

#గురజాడ అప్పారావు
#రాయప్రోలు సుబ్బారావు
#నండూరి సుబ్బారావు
#చింతా దీక్షితులు
#విశ్వనాధ సత్యనారాయణ
#దేవులపల్లి కృష్ణశాస్త్రి 
#శ్రీ శ్రీ 
#ఓలేటి పార్వతీశము
#బాలాంత్రపు వెంకటరావు
#నోరి నరసింహశాస్త్రి
#బసవరాజు అప్పారావు
#అడవి బాపిరాజు
#మల్లవరపు విశ్వేశ్వరరావు
#దువ్వూరి రామిరెడ్డి
#కాటూరి వెంకటేశ్వరరావు
మొదలగు ఎందరో కవులగీతాలను సమీకరించి సంకలనపరచిన కావ్యమే ఈ వైతాళికులు.

ఈ వైతాళికులను పుస్తకరూపంలో తేవటానికి ఎంతో శ్రమించితేగాని ప్రచురణకు నోచుకోదు. ఈ పుస్తకం పది సారులకు పైగా ప్రచురించారు.

వర్గం:తెలుగు పుస్తకాలు
జోసెఫ్ ప్రీస్ట్‌లీ

**జోసెఫ్ ప్రీస్ట్‌లీ** (మార్చి 13, 1733 — ఫిబ్రవరి 6, 1804) 18వ శతాబ్దానికి చెందిన ఆంగ్ల శాస్త్రవేత్త, తత్వవేత్త, రాజనీతిజ్ఞుడు.
వాతావరణంలో సహజంగా కొద్దిగా మాత్రమే లభించే ఆక్సిజన్ను ప్రయోగశాలలో కృత్రిమంగా తయారు చేసే విధానాన్ని కనుగొన్నది ఈయనే. కార్బన్‌ డయాక్సైడును కృత్రిమంfnfగా చేయడాన్ని కనిపెట్టింది కూడా ఈయనే. ఇవే కాదు కార్బన్‌ మోనాక్సైడు, నైట్రస్‌ ఆక్సైడు (లాఫింగ్‌ గ్యాస్‌) లను కూడా ఈయనే ఆవిష్కరించారు. ఇవన్నీ వేర్వేరు సందర్భాలలో ఎంతగానో ఉపయోగపడుతున్నాయి.

ఇంగ్లండ్‌లోని లీడ్స్‌ నగరానికి దగ్గర్లోని ఓ గ్రామంలో 1733 మార్చి 13న పుట్టిన జోసెఫ్‌ ప్రీస్‌ట్లీ ఏడాదికే తల్లిని, ఏడేళ్లకల్లా తండ్రిని కోల్పోయి అనాథయ్యాడు. మేనత్త దగ్గర పెరుగుతూ ఫ్రెంచ్‌, ఇటాలియన్‌, జర్మన్‌, అరబిక్‌ భాషలపై పట్టు సాధించాడు. పట్టభద్రుడయ్యాక చర్చిలో పాస్టర్‌గా చేరాడు. ఆదాయం చాలక ఓవైపు ట్యూషన్లు చెబుతూనే ఇంగ్లిషు గ్రామర్‌పై పుస్తకం రాశాడు. ఫలితంగా ఒక అకాడమీలో టీచర్‌గా అవకాశం వచ్చింది. అక్కడే రసాయన శాస్త్రంపై మక్కువ పెరిగి ప్రయోగాలు చేయసాగాడు.

ప్రఖ్యాత శాస్త్రవేత్త బెంజిమెన్‌ ఫ్రాంక్లిన్‌ ఇంగ్లండు పర్యటనతో స్ఫూర్తి పొంది విద్యుత్‌పై అధ్యయనం చేసి 'హిస్టరీ అండ్‌ ప్రెజెంట్‌ స్టేట్‌ ఆఫ్‌ ఎలక్ట్రిసిటీ' గ్రంథాన్ని రాయడం విశేషం. ఇందుకు గుర్తింపుగా రాయల్‌ సొసైటీ ఫెలోగా ఎంపికయ్యారు. జీవితకాలంలో ఆయన మొత్తం 150 పుస్తకాలు రాశారు. మరోవైపు రాజకీయాలపై ముఖ్యంగా ఫ్రెంచి విప్లవంపై ఆసక్తిని పెంచుకున్నారు. ఆయన భావాలతో ఏకీభవించని ప్రత్యర్థులు ఆయన ప్రయోగశాలపై చేసిన దాడి వల్ల 20 ఏళ్ల పరిశోధన పత్రాలు దగ్ధమయ్యాయి. దాంతో అమెరికా వలస వెళ్లి అక్కడే వాయువులపై పరిశోధనలు చేశాడు. అమెరికా నార్తంబర్‌లాండ్‌లో ఆయన ప్రయోగశాలను నేషనల్‌ మ్యూజియంగా ప్రకటించారు.

## మూలాలు

వర్గం:రసాయన శాస్త్రవేత్తలు
వర్గం:1733 జననాలు
వర్గం:1804 మరణాలు
ఆచంట శరత్ కమల్

thumb|ఆచంట శరత్ కమల్
**ఆచంట శరత్ కమల్** (జననం: జులై 12, 1982) ప్రసిద్ధ టేబుల్ టెన్నిస్ ఆటగాడు. తమిళనాడులో స్థిరపడిన తెలుగు కుటుంబానికి చెందినవాడు. చెన్నై లయోలా కళాశాలలో చదివాడు. ఇండియన్ ఆయిల్ కార్పోరేషన్ ఉద్యోగి.

2022 ఆగస్టు నాటికి ప్రపంచ టేబుల్ టెన్నిస్ ఆటగాళ్ళలో కమల్ ది 39వ స్థానం.

## విజయములు, పురస్కారాలు
* 2004 లో కౌలాలంపూర్లో జరిగిన 16వ కామన్ వెల్త్ క్రీడలలో బంగారు పతకము సాధించాడు. 
* 2004 లో భారత ప్రభుత్వము అర్జున పురస్కారముతో సన్మానించింది.
* 2006 లో కొలంబోలో జరిగిన దక్షిణ ఆసియా క్రీడలలో నాలుగు పతకములు గెలిచాడు.
* 2006 లో మెల్‌బోర్న్ కామన్‌వెల్త్ క్రీడలలో రెండు బంగారు పతకములు సాధించాడు
* 2007 లో ఉత్తర కొరియా లోని ప్యోంగ్ యాంగ్ అంతర్జాతీయ టూర్నమెంట్ గెలిచాడు.
* 2008 లో నాలుగవ సారి జాతీయ ఛాంపియన్ గా ఎన్నుకొనబడ్డాడు. 
* 2010 లో గౌహతిలో జరిగిన 71వ జాతీయ ఛాంపియన్ గా గెలిచాడు.
* 2019 లో పద్మశ్రీ పురస్కారం లభించింది.

## మూలాలు

వర్గం:చెన్నై తెలుగువారు
వర్గం:చెన్నై క్రీడాకారులు
వర్గం:టేబుల్ టెన్నిస్ క్రీడాకారులు
వర్గం:భారతీయ ఒలింపిక్ క్రీడాకారులు
వర్గం:ఆసియా క్రీడలలో పతకం సాధించిన భారతీయులు
వర్గం:1982 జననాలు
పందేరుపల్లి

**పందేరుపల్లి** గ్రామం. చిత్తూరు జిల్లా పలమనేరు మండలం లోని రెవెన్యూయేతర గ్రామం.ఇది చాలా చిన్నదిగానూ అందమైన ప్రకృతిని కలిగి ఉంటుంది.ఈ గ్రామం చుట్టూ పచ్చని పంట పొలాలు, చింత చెట్లు, పల్లెకు దక్షిణ భాగాన దట్టమైన అడవులు ఉన్నాయి.ఈ గ్రామంలో ప్రతి యువకునికీ క్రికెట్ ఆడటము అలవాటు.ఎటువంటి సమయంలో అయినా వాతావరణం చాలా చక్కగా ఉంటుంది. మండల పరిషత్ ప్రాథమిక పాఠశాల ఉంది.ఈ పాఠశాల చాలా ఆహ్లాదంగా కనిపిస్తుంది.

## ప్రధాన పంటలు
ఈ గ్రామంలో వరి, చెరకు, మామిడి, వేరుశనగ, కూరగాయలు మొదలగునవి ప్రధాన పంటలు.
## ప్రధాన వృత్తులు
ఈ గ్రామంలో వ్యవసాయము, వ్వవసాయాధారిత పనులు ప్రధాన వృత్తి.
## మూలాలు

## వెలుపలి లంకెలు
ప్రాప్తం

**ప్రాప్తం** 1971లో విడుదలైన తమిళ సినిమా. ఆదుర్తి సుబ్బారావు దర్శకత్వం వహించి తెలుగులో ఘనవిజయం సాధించిన మూగమనసులు చిత్రం దీనికి మాతృక. దీన్ని సావిత్రి తానే నిర్మించి దర్శకత్వం వహించింది. ఇందులో శివాజీ గణేశన్ కథానాయకుడు. ఈ సినిమా ఘోరపరాజయంపాలైంది. సంగీతం ఎంఎస్ విశ్వనాథన్ సమకూర్చాడు. ఈ చిత్రంతో నటి చంద్రకళ తమిళంలోకి అడుగుపెట్టింది.    

## తారాగణం

* కన్నన్ పాత్రలో శివాజీ గణేషన్
* రాధాగా సావిత్రి
* ఎస్.వి.రంగారావు (జమీందార్, రాధా తండ్రి)
* రాజుగా ఎంఎన్ నంబియార్ (రాధా అంకుల్, ఎనిమీ రోల్)
* శ్రీకాంత్ రాము / తియగరాజన్ (రాధా భర్త)
* గౌరీ పాత్రలో చంద్రకళ (కన్నన్ వన్సైడ్ లవర్)
* పొన్నన్ (కన్నన్ ఫ్రెండ్) గా నాగేష్
* రామగా సి.కె. సరస్వతి (రాధా మెట్టు తల్లి)
* సెంటమరై (చర్చి ఫాదర్, కాలేజ్ హెడ్ మాస్టర్)
* నటరాజన్
* SR కన్నకి (కన్నన్ తల్లి) 

## మూలాలు

వర్గం:తమిళ సినిమాలు
వర్గం:సావిత్రి నటించిన సినిమాలు
వర్గం:ఎస్.వి.రంగారావు  నటించిన సినిమాలు
వర్గం:చంద్రకళ నటించిన సినిమాలు
కుళందై ఉళ్ళం

**కుళందై ఉళ్ళం** (తమిళం: **குழந்தை உள்ளம்**) 1969లో విడుదలైన ఒక తమిళ చలనచిత్రం. ఈ చిత్రాన్ని సావిత్రి నిర్మించి దర్శకత్వం వహించారు. ఈ చిత్రంలో జెమిని గణేశన్, సావిత్రి, వాణిశ్రీ తదితరులు నటించారు. సావిత్రి దర్శకత్వంలోనే 1968లో తెలుగులో వచ్చిన చిన్నారి పాపలు సినిమాను  తమిళంలో ఈ సినిమాగా పునర్మించారు. 

## కథ
ఒక ధనవంతుడైన చిత్రకారుడు ఒక అడవిలో గిరిజన అమ్మాయిని కలుసుకుంటాడు.  ఆమెతో ప్రేమలో పడతాడు. తెలియకుండానే అతను ఆమెతో పెళ్లి చేసుకున్నాడు. ఒక సంతోషకరమైన రాత్రిని ఆమెతో గడిపిన తరువాత, తల్లిని సంతృప్తి పరచడానికి నగరంలో ఒక అమ్మాయిని పెళ్లి చేసుకోవలసి వస్తుంది. గిరిజన అమ్మాయితో ఉన్న అతని భావోద్వేగ బంధం, ఆమెను మరిచిపోలేకపోవడం, పరిస్ధితిని మరింత సంక్లిష్టం చేస్తుంది. చివరికి, ఇద్దరు పిల్లల కారణంగా, విరిగిపోయిన హృదయాలు మళ్లీ కలుస్తాయి.

## తారాగణం

* జెమినీ గణేశన్
* షావుకారు జానకి
* వాణిశ్రీ
* ఆర్. ఎస్. మనోహర్
* తెంగై శ్రీనివాసన్
* రమాప్రభ
* వి. కె. రామసామి
* ఎ. వీరప్పన్

## మూలాలు

## బాహ్య లంకెలు

* 

వర్గం:తమిళ సినిమాలు
కాదలిక్క నేరమిల్లై

**కాదలిక్క నేరమిల్లై (అనువాదం:ప్రేమించడానికి సమయం లేదు)**  1964లో విడుదలైన భారతీయ తమిళ   భాషా రొమాంటిక్ కామెడీ చిత్రం. ఈ చిత్రం జెమిని రంగుల ప్రయోగశాలలో ప్రాసెసింగ్ జరుపుకున్న తొలి చిత్రం. ఈ చిత్రం ఘనవిజయం సాధించింది. ఇదే చిత్రాన్ని తిరిగి తెలుగులో ప్రేమించిచూడుగా, హిందీలో ప్యార్ కియేజా  గా తీశారు. దీనిని సి.వి. శ్రీధర్ నిర్మించి దర్శకత్వం వహించాడు.  చిత్రాలయ గోపుతో కలిసి ఈ చిత్రానికి కథను రూపొందించి,  సహ రచయితగా కూడా పనిచేశాడు. ఈ చిత్రంలో బాలయ్య, ముత్తురామన్, నాగేష్, రాజశ్రీ, సచ్చు, రవిచంద్రన్, కాంచన వంటి వారు నటించారు. తరువాతి ఇద్దరూ ఈ చిత్రంతో నటుడిగా అరంగేట్రం చేశారు.

కాదలిక నేరమిల్లై కథాంశం విశ్వనాథన్ అనే ఎస్టేట్ యజమాని చుట్టూ తిరుగుతుంది, అతను తన కుమార్తెలు నిర్మల, కాంచనలను ధనవంతులైన వరులతో వివాహం చేయాలని ఆశిస్తాడు. అయితే, నిర్మల ఒకప్పుడు విశ్వనాథన్ నియమించిన పేదవాడైన అశోక్‌తో ప్రేమలో పడతుంది. విశ్వనాథన్ ఆమోదం పొందడానికి, అశోక్ ఒక ధనవంతుడైన వ్యాపారవేత్త యొక్క ఏకైక వారసుడిగా నటిస్తాడు; అశోక్ యొక్క కల్పిత లక్షాధికారి తండ్రి చిదంబరం వలె నటిస్తున్న అతని స్నేహితుడు వాసు అతనికి సహాయం చేస్తారు. వాసు తన ప్రేమికుడు కాంచన విశ్వనాథన్ యొక్క మరొక కుమార్తె అని తెలుస్తుంది.
## తారాగణం

## మూలాలు

వర్గం:తమిళ సినిమాలు
వర్గం:కాంచన నటించిన సినిమాలు
బాలసరస్వతి

* ఏలకూచి బాలసరస్వతి, తెలుగు రచయిత.
* బాల సరస్వతి (నృత్యకారిణి)
* సురభి బాలసరస్వతి, చలనచిత్ర నటి. 
* రావు బాలసరస్వతీ దేవి, తెలుగు చలనచిత్ర చరిత్రలో రెండవ నేపథ్యగాయని. ఈవిడ నటి కూడా.
51వ గ్రామీ పురస్కారాలు

**51వ గ్రామీ పురస్కారాలు (ఆంగ్లం: [[:en:Grammy Awards|Grammy Awards]])** వీటి ప్రదానోత్సవం స్టేప్లెస్ సెంటర్ లాస్ ఏంజలెస్ లో 2008 ఫిబ్రవరి 8న జరిగింది. రాబర్ట్ ప్లాంట్, ఆలిసన్ క్రోస్ ఈ అవర్డ్ ఫంక్షన్లో 5 అవార్డులను గెలుచుకున్నారు. క్రోస్ ఈ అవార్డు గెలుపొందడంతో 5 గ్రామీ పురస్కారాలను ఒకేసారి గెలుచుకున్న 6వ కళాకారిణిగా పేరొందారు. అంతకు ముందు 5 పురస్కారాలు పొందిన లారిన్ హిల్, అలిసియా కీస్, నోరా జోన్స్,  బియోన్స్ వెల్స్, ఎమీ వైన్ హౌజ్ వంటి కళాకారిణుల కోవలోకి చేరారు ఆమె. లిల్ వేయన్ అత్యధికంగా 8 అవార్డులు అందుకున్నారు.

ఈ అవార్డుల్లో వాయించిన సంగీతానికి 2009 క్రియేటివ్ ఆర్ట్స్ ఎమ్మీ అవార్డు రావడం ఒక విశేషం.

## సమర్పకులు
* ఎల్ ఎల్ కూల్ జె
* డఫ్ఫీ
* వైట్నీ హోస్టన్
* టి.పెయిన్
* ఆల్ గ్రీన్
* నాటలే కోల్
* కన్యే వెస్ట్
* హర్బీ హాంకాక్
* గ్రీన్ డే
* బ్లింక్-182
* సేన్ కోంబ్స్
* మోర్గాన్ ఫ్రీమాన్
* చార్లే హడెన్
* ఈస్ట్లే
* జాక్ బ్లాక్
* జూయె డెష్చానెల్
* విల్ ఐ ఆమ్
* క్వీన్ లతిఫా
* గ్వనెత్ పాల్ట్రో
* క్రెయిగ్ ఫెరిగ్సన్
* సిమన్ బేకర్

## పురస్కారాలు

### ప్రత్యేక ప్రతిభా పురస్క్తారాలు
; మ్యూజీ కేర్స్ పర్సన్ ఆఫ్ ది ఇయర్
** నీల్ డైమండ్**
; జీవిత సాఫల్య పురస్కార గ్రహీతలు
* జెనె ఆట్రీ
* ది బ్లైండ్ బాయ్స్ ఆఫ్ అలబామా
* ది ఫోర్ టాప్స్
* హాంక్ జోన్స్
* బ్రెండా లీ
* డీన్ మార్టిన్
* టామ్ పాక్స్ టాన్
; ట్రస్టీ పురస్కారాల గ్రహీతలు
* జోర్జ్ అవికియన్
* ఎలియాట్ కార్టర్
* ఎలిన్ టోస్సైంట్
; సాంకేతిక గ్రామీ పురస్కార గ్రహీతలు
* క్లెరిన్స్ లియో ఫెండర్
* Universal Audio యూనివర్సల్ ఆడియో
; అధ్యక్షుడి మెరిట్ పురస్కారం
* క్లివ్ డావిస్

### సాధారణ
ఈ కింద నామినీలు, గెలుపొందిన వారు కూడా ఉన్నారు. (బోల్డ్ అక్షరాల్లో ఉన్నవి గెలిపొందినవారి పేర్లు)
; రికార్డ్ ఆవ్ ది ఇయర్
* **"ప్లీస్ రీడ్ ది లెటర్"-రోబర్ట్ ప్లాంట్, అలిసన్ క్రోస్**
** **టి బోన్ బర్నెట్, నిర్మాత; మైక్ పీర్సనేట్, ఇంజినీరు/మిక్సర్**
* "చేజింగ్ పేవ్ మెంట్స్"-ఏడెలె
** ఎగ్ వైట్, నిర్మాత, టామ్ ఎల్ంహిర్స్ట్, స్టీవ్ ప్రైస్, ఇంజినీర్/మిక్సర్
* "వీవా లా విడా"-కోల్డ్ ప్లే
** మార్కస్ డ్రావ్స్, బ్రెయిన్ ఇనో, రిక్ సింప్సన్, నిర్మాత్; మైఖేల్ బ్రోర్, రిక్ సింప్సన్, ఇంజినీర్/మిక్సర్
* "బ్లీడింగ్ లవ్-లియోనా లెవిస్
** సిమన్ కోవెల్, క్లైవ్ డావిస్, రయాన్ "ఆలిస్" టెడ్డెర్, నిర్మాత; క్రైగ్ డారెన్స్, ఫిల్ టాన్, రియాన్ "ఆలిస్" టెడ్డర్ ఇంజినీర్లు/మిక్సర్లు
* "పేపర్ ప్లేన్స్"-ఎం.ఐ.ఎ
** డిప్లో, నిర్మాత, స్విచ్, ఇంజినీర్/మిక్సర్
; ఆల్బం ఆఫ్ ది ఇయర్
* **రెయిజింగ్ సాండ్-రోబర్ట్ ప్లాంట్, అలిసన్ క్రేస్**
* వీవా లా విడా లేదా డెత్ అండ్ ఆల్ హిస్ ఫ్రెండ్స్- కోల్డ్ ప్లే
* ఇయర్ ఆఫ్ ది జంటిల్ మెన్-నె-యో
* థా కార్టర్ 3-లిల్ 'వాయ్నే
* ఇన్ రెయిన్ బోస్-రేడియోహెడ్
; సాంగ్ ఆఫ్ ది ఇయర్
* **"వీవా లా వీడా"-గయ్ బెర్రీమన్, జానీ బక్ లాండ్,  విల్ ఛాంపియన్, క్రిస్ మార్టిన్ (కోల్డ్ ప్లే) **
* "అమెరికన్ బాయ్"-విల్ ఐ యామ్, ఎస్టెలే, జాన్ లెజెండ్, కన్యే వెస్ట్, జోసఫ్ లోపేజ్, కలెబ్ స్పైర్, కైత్ హారిస్ (ఎస్టెల్లె, కన్యే వెస్ట్)
* "చేజింగ్ పేవ్ మెంట్స్"-ఎడెలె, ఎగ్ వైట్ (ఎడెలె)
* "ఐమ్ యివర్స్"-జాసన్ మ్రాజ్
* "లవ్ సాంగ్"-సారా బరెల్లిస్
; బెస్ట్ కాంటెంపరరీ వరల్డ్ మ్యూజిక్ ఆల్బమ్
;* గ్లోబల్ డ్రమ్ ప్రాజెక్ట్ – మిక్కీ హార్ట్, జాకీర్ హుస్సేన్, సికిరు అడెపోజు & గియోవన్నీ హిడాల్గో
;* నామినీ ఏంజిల్స్ & అల్మాస్ - డేవిడ్ మాల్డోనాడో
;బెస్ట్ న్యూ ఆర్టిస్ట్
* **ఎడెలె**
* డఫ్ఫీ
* ది జోనస్ బ్రదర్స్
* లేడీ అన్టెబెల్లమ్
* జజ్మైన్ సలివన్

## References

వర్గం:గ్రామీ పురస్కారాలు
కొణిదెల నాగేంద్రబాబు

**కొణిదల నాగేంద్రబాబు** (జననం 1961 అక్టోబర్ 29) తెలుగు చిత్ర పరిశ్రమ నటుడు, నిర్మాత. ఆయన చాలా సినిమాల్లో సహాయ నటుడిగానూ, కొన్ని సినిమాల్లో హీరోగాను నటించారు. అంతే కాకుండా ఆయన అంజనా ప్రొడక్షన్స్ అనే చిత్ర పరిశ్రమ సంస్థకు అధినేత. 

## కుటుంబం
అక్టోబర్ 29, 1961న పశ్చిమ గోదావరి జిల్లా మొగల్తూరులో కొణిదెల వెంకట్రావు, అంజనాదేవి దంపతులకు ద్వితీయ సంతానంగా నాగేంద్రబాబు జన్మించాడు. నాగేంద్రబాబు సోదరులు చిరంజీవి (సినిమా నటుడు), పవన్ కళ్యాణ్ (సినిమా నటుడు).

## సినిమాలు
### నటుడిగా

* ఒక్కడినే (2013)
*కౌరవుడు 
*ప్రేమాభిషేకం
*Hands-up
*మృగరాజు
*అన్నవరం
*అమ్మ చెప్పింది
*మురారి
*అంజి
*సర్కార్ (తెలుగు)
*ఆపదమొక్కులవాడు
*అగ్రిమెంట్
*420 
*కొండవీటి దొంగ
*మరణ మృదంగం 
*అందరు దొంగలే
*త్రినేత్రుడు
*అందమైన అబద్ధం
*అల్లరోడు
* 143 (2004)
*అంజనీ పుత్రుడు
*మనసు మాటవినదు
*గొడవ
*శ్రీ
*ఒక్కడే
*ఏక్ పోలీస్
*హీరో (2008)
*ఆపరేషన్ దుర్యోధన (2007)
*మా సిరిమల్లి (2007)
*నేటి మహాత్మ (2007)
*మెంటల్ కృష్ణ
*శ్రీ రామదాసు
* గణపతి
*ప్రియురాలు
*రుక్మిణి
*బావగారు బాగున్నారా (in a song)
*ఆటాడిస్తా
*చందమామ
*శ్రీశైలం
*ఆకాశ రామన్న
*ఆరెంజ్ (cameo appearance)
*మిరపకాయ్
*షాక్
* జగద్గురు శ్రీ షిర్డీ సాయిబాబా (2009)
* తూనీగ తూనీగ (2012)
* జీనియస్ (2012)
*షాడో (2013 సినిమా) (2013)
* చండీ (2013)
*మాయ
* గలాట (2014)
*రోమియో (2014)
* సుబ్రహ్మణ్యం ఫర్ సేల్ (2015)
*జవాన్ (2017)
*మిస్టర్ మజ్ను (2019) (2019)
*ఏదైనా జరగొచ్చు (2019)
*మిషన్ 2020  (2021)
* శ్రీదేవి శోభన్ బాబు (2022)
* రంగ రంగ వైభవంగా (2022)
* పెదకాపు-1 (2023)
* యమధీర (2024)

### నిర్మాతగా
* ఆరెంజ్ (2010)
* స్టాలిన్ (2006)
* రాధా గోపాలం (2006) (associate producer)
* గుడుంబా శంకర్ (2004)
* బావగారూ బాగున్నారా? (1998)
* ముగ్గురు మొనగాళ్లు (1994)
* త్రినేత్రుడు (1988)
* రుద్ర వీణ (1988)

## రాజకీయ జీవితం
నాగేంద్రబాబు తమ్ముడు పవన్ కల్యాణ్ స్థాపించిన జనసేన పార్టీలో చేరి 2019 సార్వత్రిక ఎన్నికల్లో నరసాపురం పార్లమెంటు నియోజకవర్గం నుంచి లోక్ సభ సభ్యుడిగా పోటీచేశాడు. ఎన్నికల ఫలితాలలో వై. ఎస్. ఆర్. సి. పి అభ్యర్థి కనుమూరి రఘురామకృష్ణ రాజు, తెలుగుదేశం పార్టీ అభ్యర్థి వి. వి. శివరామరాజు తర్వాత మూడో స్థానంలో నిలిచాడు. నాగబాబుకు 21.31% ఓట్లు లభించాయి. 

ఆయన 2025లో శాసనమండలికి జరిగిన ఎన్నికలలో జనసేన పార్టీ అభ్యర్థిగా శాసనసభ్యుల కోటా నుండి మార్చి 13న తొలిసారి ఎమ్మెల్సీగా ఎన్నికయ్యాడు.

## మూలాలు

## ఇతర లింకులు

వర్గం:తెలుగు సినిమా నటులు
వర్గం:1961 జననాలు
వర్గం:తెలుగు సినిమా నిర్మాతలు
వర్గం:ఫిలింఫేర్ అవార్డుల విజేతలు
వర్గం:టెలివిజన్ నటులు
వర్గం:సినీ వారసత్వం గల తెలుగు సినిమా వ్యక్తులు
బంగారు పతకం

thumb|304x304px|బంగారు పతకం ప్రతి రూపం

**బంగారు పతకం,** అనేది ఏదైనా పోటీలో ప్రధమ స్థానం సాధించినప్పుడు గెలిచిన వ్యక్తి లేదా జట్టుకు గౌరవసూచకంగా ఒక గుర్తుగా ప్రభుత్వం లేదా ఏదైనా సంస్థ ద్వారా బహుమతిగా బంగారంతో చేసిన, లేదా కప్పబడిన గుండ్రని బిళ్ల లేదా చక్రం ఆకారంతో ఇవ్వబడిన బహుమతిని బంగారు పతకం అని అంటారు.దీనిని ఏ రంగంలోనైనా అసాధారణరీతిలో అత్యధిక విజయాలు సాధించినందుకు ప్రభుత్వం, లేదా సంస్థ గుర్తించి, గౌరవ సూచికంగా ఒక బహుమతిగా ఇస్తుంటారు. దీని తయారీలో పూర్తిగా బంగారం,లేదా మిశ్రమం,పూత ద్వారా కొంత బంగారాన్ని ఉపయోగించటం వలన దీనికి ఈ పేరు వచ్చింది. మరికొందరు అవార్డు ప్రతిష్ట మాత్రమే అందిస్తారు. అనేక సంస్థలు ఇప్పుడు వివిధ విద్యా సంస్థలతో సహా అసాధారణంగా బంగారు పతకాలను ప్రదానం చేస్తున్నాయి.నోబెల్ బహుమతి పతకాలలో 24 క్యారెట్ల బంగారంతో 18 క్యారెట్ల ఆకుపచ్చ బంగారం పూత ఉంటుంది.1980 కి ముందు నోబెల్ బహుమతి పతకాలలో 23 క్యారెట్ల బంగారంతో తయారు చేయబడ్డాయి

## సైనికులకు ప్రధానం చేసే బంగారు పతకాలు
ప్రస్తుత సైనిక పురష్కారాలకు ముందు మెడల్ ఆఫ్ అనర్, విశేషమైన లేదా ముఖ్యమైన సైనికుడు,జాతీయ గుర్తింపు పొందిన సైనికుడు అనే అర్థాలు వచ్చేట్లు ప్రత్యేకంగా సృష్టించబడిన పతకాలు ఇచ్చే పద్ధతి ఉండేది.యునైటెడ్ స్టేట్స్లో, ప్రతిభకలిగిన అటువంటి భాధ్యులు కమాండింగు అధికారికి బంగారు పతకం,అతని ఇతర అధికారులుకు వెండి పతకాలు అందించవలసిందిగా  కాంగ్రెస్ అధ్యక్షుడిని కోరుతూ ఒక తీర్మానం చేస్తుంది.దాని ప్రకారం కమాండింగ్ అధికారికి బంగారు పతకం, అతని అధికారులు వెండి పతకాలు అందుకుంటారు.18 వ శతాబ్దం నుంచే రాయల్ డేనిష్ అకాడమీ వారు కళల్లో అత్యుత్తమ ప్రతిభ కనబరచిన వారికి బంగారు పతకం బహుకరించడం ప్రారంభమైంది. చాలా వరకు బంగారు పతకాలు అచ్చమైన బంగారంతో తయారు చేస్తే, కొన్ని బంగారు పూత పూసినవి ఉంటాయి. బంగారు పూత పూసిన వాటికి ఉదాహరణలు ఒలంపిక్ పతకాలు, లోరెంట్జ్ పతకం, అమెరికా కాంగ్రెషన్ గోల్డ్ మెడల్, నోబెల్ పతకంలాంటివి. నోబెల్ పతకం 18 క్యారెట్ల బంగారంతో తయారు చేయబడి 23 క్యారెట్ల బంగారంతో పూత వేయబడి ఉంటుంది.1980 కు ముందు ఈ పతకాలన్నీ 23 క్యారట్ల బంగారంతో తయారు చేసేవారు.

## బంగారు  పతకాలు పొందిన భారతీయులు

* పి.టి.ఉష: 1986 సియోల్ ఆసియా క్రీడలలో 4 బంగారు పతకాలు పొందింది.
* కరణం మల్లేశ్వరి: 1995 - ఘుంగ్‌జౌ, చైనా - 54 కిలోల విభాగంలో మూడు బంగారు పతకాలు
* కుంజరాణి దేవి: 2006 మెల్‌బోర్న్‌లో జరిగిన కామన్వెల్త్ క్రీడలలో 48 కిలోల విభాగంలో బంగారుపతకాన్ని గెలుచుకుంది
* గగన్ నారంగ్: హైదరాబాదుకు చెందిన షూటింగ్ క్రీడాకారుడు.2003లో హైదరాబాదులో జరిగిన ఆఫ్రో-ఏషియన్ క్రీడలలో పురుషుల 10 మీటర్ల ఎయిర్ రైఫిల్ విభాగంలో స్వర్ణపతకం సాధించాడు.ఇది భారతదేశం తరుపున పొందిన మొదటి బంగారు పతకం.
* అంజన ఎరవెల్లి: అంతర్జాతీయంగా పేరున్న కరాటెక (కరాటే క్రీడాకారిణి). మూడుసార్లు ప్రపంచ ఛాంపియన్ పోటీలలో పాల్గొని బంగారు పతకం సాధించింది

## మూలాలు

## వెలుపలి లంకెలు

వర్గం:బహుమతులు

:de:Medaille#Sportmedaillen
విద్యా సంస్థలు

విద్యా సంస్థలను యాజమాన్యము ఆధారంగా ప్రభుత్వ, ప్రభుత్వ సహాయం పొందిన, ప్రైవేటు సంస్థలుగా వర్గీకరించవచ్చు. వీటి పరిధిని బట్టి పాఠశాల, ఉన్నత విద్యగా వర్గీకరించవచ్చు.
## ప్రభుత్వ సంస్ఠలు
### పాఠశాల స్థాయి
;సాధారణ పాఠశాలలు
పురపాలకసంఘం, మండల పరిషత్, జిల్లా పరిషత్ ఆధ్వర్యంలో పాఠశాలలు పనిచేస్తాయి.
;గురుకులాలు
ప్రభుత్వ విద్యా సంస్థలలో నివాస సౌకర్యాలతో కూడిన విద్యాలయాలను ప్రభుత్వ గురుకులాల రూపంలో ప్రభుత్వం నిర్వహిస్తున్నది. వీటిలో విద్యార్థులు ఎక్కువ సమయం చదువు, పరీక్షల సాధన చేస్తారు. వీటిలో కూడా యాజమాన్యాన్ని బట్టి  సాంఘీక సంక్షేమ గురుకులాలు, ఆదివాసి గురుకులాలు,, నవోదయ పాఠశాల లాంటివి వున్నాయి.

### మాధ్యమిక, ఉన్నత  విద్యా స్థాయి
ఆంధ్రప్రదేశ్ గురుకుల విద్యాలయాల సంస్థ ఆధ్వర్యంలో జూనియర్ కళాశాల, డిగ్రీ కళాశాలలు గురుకులాల తరహాలో నడపబడుతున్నాయి.

### వృత్తి విద్యాస్థాయి
ఇంటర్మీడియట్ విద్యతో పాటు ఇంజనీరింగ్ విద్యను గురుకుల తరహాలో  విద్యనందించే సంస్థ ఐఐఐటి.

## ప్రైవేటు సంస్థలు

### పాఠశాల స్థాయి
;గురుకులాలు
ప్రభుత్వ గురుకులాల  తరహాలో  ప్రైవేటు సంస్థలుకూడా  విద్యాలయాలను నిర్వహిస్తున్నాయి, ఇవి ఇంటర్మీడియట్ స్ధాయిలో, లేక పోటీ పరీక్షల తర్ఫీదులో ఎక్కువ వున్నాయి, వీటిలో విద్యార్థులు ఎక్కువ సమయం చదువు, పరీక్షల సాధన చేస్తారు. వీటిలో కొన్ని శ్రీ చైతన్య, నారాయణ, విజ్ఞాన్, ఎన్నారై, మాస్టర్ మైండ్స్.

### ఉన్నత విద్యా స్థాయి

## ఇవీ చూడండి
* ఇండియన్ ఇన్స్టిట్యూట్ ఆఫ్ టెక్నాలజీ హైదరాబాద్

## వనరులు


వర్గం:విద్య
వర్గం:ఆంధ్రప్రదేశ్‌లో విద్య
హాలీ బెర్రీ

**హాలీ మరియా బెర్రీ** (1966 ఆగస్టు 14న **మరియా హాలీ బెర్రీ**గా జననం) అమెరికన్ నటి. *మాన్‌స్టర్స్‌ బాల్* (2001)లో ఆమె నటనకు గాను ఉత్తమ నటి విభాగంలో అకాడమీ పురస్కారం అందుకుంది. అకాడమీ పురస్కారం అందుకున్న ఏకైక ఆఫ్రికన్ అమెరికన్ సంతతి మహిళగా నిలిచింది.

అకాడమీ అవార్డుతో పాటుగా 2000 దశకంలో *ఎక్స్-మ్యాన్‌*(2000)లో *స్టార్మ్* పాత్ర*, స్వార్డ్‌ఫిష్* (2001), *గోతికా* (2003) లాంటి థ్రిల్లర్లలో పాత్రలు, గూఢచారి తరహా సినిమా *డై అనదర్ డే* (2002)లో బాండ్ గర్ల్ *జింక్స్* పాత్ర వంటి మంచి అవకాశాలు పొందింది. *ఎక్స్-మ్యాన్* సీక్వెళ్ళు అయిన *ఎక్స్-2* (2003), *ఎక్స్-మెన్: ద లాస్ట్ స్టాండ్* (2006) సినిమాల్లో కనిపించింది. 2010 దశకంలో సైన్స్ ఫిక్షన్ సినిమా *క్లౌడ్ అట్లాస్* (2012), క్రైమ్ థ్రిల్లర్ *ద కాల్* (2013), *ఎక్స్-మెన్: డేస్ ఆఫ్ ఫ్యూచర్ పాస్ట్* (2014), యాక్షన్ సినిమాలు *కింగ్స్‌మేన్: ద గోల్డెన్ సర్కిల్* (2017), *జాన్ విక్: చాప్టర్ 3 - పారాబెలమ్* (2019) వంటి సినిమాల్లో చేసింది.

2000 దశకంలో హాలీవుడ్‌లో బెర్రీ అత్యధిక పారితోషకం అందుకున్న నటీమణుల్లో ఒకామె. అంతేకాక తాను నటించిన పలు సినిమాల నిర్మాణంలో భాగమైంది. రెవలాన్ కంపెనీకి స్పోక్స్ మోడల్‌గా పనిచేసింది. మొదట డేవిడ్ జస్టిస్ అన్న బేస్‌బాల్ ఆటగాణ్ణి, తర్వాత గాయకుడు-గేయ రచయిత ఎరిక్ బెనేట్‌ని, ఆపైన నటుడు ఓలివియర్ మార్టినెజ్‌ని పెళ్ళిచేసుకుంది. ఆమె బాయ్‌ఫ్రెండ్ మోడల్ గాబ్రియెల్ ఆబ్రేతో ఒక అమ్మాయిని, మూడవ భర్త మార్టినెజ్‌తో ఒక కొడుకుని కన్నది.

2019 వరకు ఒక అకాడమీ అవార్డు (*మాన్‌స్టర్స్ బాల్*), ఎమ్మీ అవార్డు- ప్రైమ్‌టైమ్, గోల్డెన్ గ్లోబ్ అవార్డు (*ఇంట్రొడ్యూసింగ్ డొరోతీ డాన్‌డ్రిడ్జ్*), రెండు సిల్వర్ యాక్టర్స్ గిల్డ్ పురస్కారాలు (*ఇంట్రొడ్యూసింగ్ డొరోతీ డాన్‌డ్రిడ్జ్, మాన్‌స్టర్స్ బాల్*) అందుకుంది. ఈ పురస్కారాలన్నీ 2001లో చేసిన *మాన్‌స్టర్స్ బాల్* సినిమాలోనూ, 1999లో చేసిన *ఇంట్రొడ్యూసింగ్ డొరోతీ డాన్‌డ్రిడ్జ్* టెలివిజన్ ఫిల్మ్‌లోనూ నటనకీ లభించాయి.

## మూలాలు

వర్గం:అమెరికా సినిమా నటులు
వర్గం:1966 జననాలు
వర్గం:హాలీవుడ్ నటీమణులు
రంతి దేవుడు

**రంతి దేవుడు** భాగవత పురాణం నవమ స్కందంలో ప్రస్తావించబడిన చంద్రవంశపు రాజు. దానగుణానికి మచ్చుకగా ఈయనను ప్రస్తావిస్తారు. రాజ్య పరిత్యాగం చేసి అడవిలో సన్యాసి జీవితం గడుపుతుంటాడు. రంతి దేవుని ప్రస్తావన భాగవత పురాణంతో పాటు మహాభారతంలోనూ, సంస్కృత కవి కాళిదాసు రచించిన మేఘదూతంలోనూ ఉంది. రంతిదేవుని రాజధాని రంతిపురం. ఇది చంబల్ ప్రాంతంలోని ఆధునిక రణతంబూరుగా పరిగణించబడుతున్నది. చంబల్ ప్రాంతం, రాజస్థాన్, ఉత్తర ప్రదేశ్, మధ్యప్రదేశ్ రాష్ట్రాలు మూడూ కలిసే ప్రాంతంలో ఉంది.

ఒక రోజు రంతి దేవుడు 48 రోజుల పాటు వరుసగా ఉపవాసం ఉంటాడు. 49 వరోజు కొద్దిగా అన్నం వండుకుంటాడు. దాన్ని ఆరగించేలోగా ఒక పేదవాడు ఆకలితో ఆయన్ను సమీపించి ఆకలేస్తుంది అన్నం పెట్టమంటాడు. రంతి దేవుడు సంతోషంగా కొంత అన్నం అతనికి సమర్పించుకుంటాడు. అతను ఆ అన్నం తినేసి తన దారిన వెళ్ళిపోతాడు. రంతిదేవుడు రెండో సారి ఆరగించడానికి ఉద్యుక్తుడవుతుండగా ఇంకా ఇద్దరు పేద వాళ్ళు వచ్చి అన్నం కోసం అడుగుతారు. వాళ్ళకు కూడా సంతోషంగా సమర్పించుకోగా ఇంక కొంచెం అన్నం మాత్రమేమిగిలి ఉంటుంది. ఆ సమయానికి ఒక కుక్క అక్కడికి వచ్చి తన తోకనాడిస్తూ అన్నం కోసం చూస్తుంది. మిగిలిన అన్నమంతా దానికి సమర్పించిన రంతిదేవుడు *నేను ఈ రోజు నలుగురి ఆకలి తీర్చినందుకు సంతృప్తిగా ఉంది* అనుకుంటాడు.

మరుక్షణమే దేవుడు అక్కడ ప్రత్యక్షమై అతనికి మోక్ష ప్రాప్తిని కలుగ జేస్తాడు.

## మూలాలు

వర్గం:హిందూమతం
వర్గం:పురాణ పాత్రలు
జయ విజయులు

**జయ విజయులు** శ్రీ మహా విష్ణువు నివాస స్థలమైన వైకుంఠానికి ద్వార పాలకులు. వీరి గురించి భాగవత పురాణంలో ఉంది.

ఒక సారి బ్రహ్మ మానస పుత్రులైన సనక, సనందన, సనాతన, సనత్కుమారులు విష్ణువు దర్శనార్ధమై వైకుంఠానికి వేంచేస్తారు. వాళ్ళు వయసులో పెద్దవారైనా చూసేందుకు పిల్లల్లాగా కనిపించడంతో ద్వారపాలకులుగా ఉన్న జయవిజయులు శ్రీహరి వేరే పనులందు నిమగ్నమై ఉన్నాడనే వంకతో వారిని అడ్డగిస్తారు. దాన్ని అగౌరవంగా భావించిన సనక సనందనాదులు ఆగ్రహించి భూలోకంలో మర్త్యులై సంచరించెదరని శాపం ఇస్తారు.

దాంతో వారిరువురూ వెళ్ళి శ్రీ మహా విష్ణువుకు సంగతి నివేదిస్తారు. సర్వాంతర్యామినైన నాకు అందరితో గడపడానికి సమయం ఉంటుంది అంటూ వారి నిర్ణయాన్ని తప్పు పడతాడు. తరువాత తానే స్వయంగా వెళ్ళి తీసుకు వస్తాడు. ఆ మహర్షులు అందుకు అమితానందం పొందుతారు. వారికి పడ్డ శిక్ష గురించి ఏమి నిర్ణయించాలో ఆయనకే వదిలి వేస్తారు. తనకు ఆ శాపం వెనక్కు తీసుకునే శక్తి లేదనీ కాకపోతే రెండు ప్రత్యామ్నాయాలు మాత్రం సూచించగలనని చెబుతాడు.

అప్పుడు మహా విష్ణువు వారిరువుర్నీ పలుమార్లు విష్ణుభక్తులుగా జనియించి తిరిగి వైకుంఠానికి వస్తారో లేక మూడు సార్లు మహావిష్ణువు ఆగర్భ శత్రువులుగా, ఆయనకు సమానంగా శక్తివంతులుగా జన్మించి ఆయన చేతిలోనే మరణం పొంది వైకుంఠానికి వస్తారో తేల్చుకోమంటాడు. అందుకు వారు ద్వితీయ మార్గాన్నే ఎంచుకుంటారు.

దాని ప్రకారమే వారు కృతయుగంలో హిరణ్యాక్ష హిరణ్య కశిపులుగా, త్రేతాయుగంలో రావణ కుంభకర్ణులుగా, ద్వాపర యుగంలో శిశుపాల దంతవక్త్రులుగా జన్మించి తిరిగి విష్ణు సాన్నిధ్యం పొందుతారు. కలియుగంలో వారికి శాపవిమోచనం కలిగింది. కాబట్టి చాలా విష్ణు దేవాలయాల్లో జయ విజయులు ద్వారపాలకులుగా చెక్కి ఉండటాన్ని గమనించవచ్చు.

## మూలాలు

వర్గం:హిందూమతం
వర్గం:పురాణ పాత్రలు
సగరుడు

**సగరుడు** హిందూ పురాణాల్లో సత్య యుగానికి చెందిన గొప్ప చక్రవర్తి. సూర్య వంశం లేదా ఇక్ష్వాకు వంశానికి చెందిన రాజు. రామాయణంలో దశరథ మహారాజుకి ఈయన పూర్వీకుడు.

ఆయనకి ఇద్దరు భార్యలు ఒకరు విదర్భ రాజకుమారి. మరొకరు శివి వంశానికి చెందిన స్త్రీ.

సగరునకు వైదర్భి, శైబ్య అను ఇద్దరు భార్యలు. శైబ్యకు అంశుమంతుడను కుమారుడు, వైదర్భికి 60వేల మంది కుమారులు కలిగిరి. సగరుని అశ్వమేధ యాగాన్ని భంగం చేయడానికి ఇంద్రుడు యాగదేనువును పాతాళంలో దాచాడు. ఆ అశ్వాన్ని వెతకడానికి వెళ్ళిన సగరుని 60వేల మంది పుత్రులు కపిల మహాముని శాపమున భస్మమై పోయారు. వారికి ఉత్తమగతులు లభించాలంటే దివిజ గంగను పాతాళానికి తేవలసి ఉంది. సగరుడు, అతని కొడుకు అసమంజసుడూ తపసు చేసినా ప్రయోజనం లేకపోయింది. అసమంజసుని కొడుకు అంశుమంతుడు. ఆంశుమంతుని కొడుకు దిలీపుడు. దిలీపుని కొడుకు భగీరధుడు.

భగీరధుడు తన తాతలకు ఉత్తమ గతులు ప్రాప్తించాలని గంగకోసం తపస్సు చేశాడు. గంగ ప్రత్యక్షమై "నేను భూమి మీదికి దిగిరావడానికి సిద్ధంగా ఉన్నాను. కాని నా దూకుడు భరించగల నాధుడెవ్వరు?" అని అడిగింది. భగీరధుడు శివునికోసం తపసు చేశాడు. అనుగ్రహించిన శివుడు దిజ గంగను భువికి రాగానే తన తలపైమోపి, జటాజూటంలో బంధించాడు. భగీరధుని ప్రార్థనతో ఒక పాయను నేలపైకి వదలాడు. భగీరధుని వెంట గంగ పరుగులు తీస్తూ సాగింది. దారిలో జహ్నముని ఆశ్ర్రమాన్ని ముంచెత్తి, "జాహ్నవి" అయ్యింది. ఆపై సాగరంలో ప్రవేశించి, పాతాళానికి చేరి, సగరుని పుత్రులకు ఉత్తమ గతులను కలుగజేసింది.

## మూలాలు

వర్గం:హిందూమతం
వర్గం:పురాణ పాత్రలు
గంగారం (సత్తుపల్లి)

**గంగారం** ఖమ్మం జిల్లా, సత్తుపల్లి మండలానికి చెందిన గ్రామం..

సత్తుపల్లి నుంచి అశ్వారావుపేట, ఏలూరు మరియూ రాజమండ్రికి వెళ్ళే దారిలో సుమారు 5 కిలోమీటర్ల దూరంలో ఉంది.

## ముఖ్య విషయాలు

* సాయి స్ఫూర్తి ఇంజనీరింగ్ కాలేజి ఉంది, ఈ కాలేజి జె.యన్.టి.యుకి అనుబంధమై ఉంది, ఖమ్మం జిల్లాలో ఉన్న ఉత్తమ కాలేజీలలో ఒకటి. 
* ఒక సి క్లాస్ సినిమా హాల్ ఉంది .

## మూలాలు

## వెలుపలి లింకులు
మహబూబ్ నగర్ జిల్లా కలెక్టర్లు

మహబూబ్ నగర్ జిల్లాలో పనిచేసిన కలెక్టర్ల పేర్లు దిగువ ఇవ్వబడింది.
      
*చీరిడి శంకర్ స్వామి
*ఖాజా మహబూబ్ హుస్సేన్
*దస్తగిరి ఖురేషి
*రాడారం కిరణ్
*బి.ఎల్.ఓటాస్
*చంద్రమోహన్ లాల్
*ఎస్.ఎస్.అచంట
*అసదుద్దీన్ అహ్మద్
*ఎ.కె.థార్
*అసదుద్దీన్ అహ్మద్
*ఎ.కె.థార్
*అస్నదుల్లా అహ్మద్
*అస్దుల్లా సాహెబ్
*టి.నాగరత్నం
*సయ్యద్ హైదర్ రాజా
*టి.నాగరత్నం
*ఎస్.కాశీపాండ్యన్
*టి.వీ.ఆర్.కుమార్
*ఎస్.కాశీపాండ్యన్
*యం.నారాయణ్ రావు
*వి.ఆనంద్ రావు
*టి.గోపాల్ రావు
*పాల్ భూమిన్
*మహమ్మద్ అజారుద్దీన్
*జి.నారాయణ్ రావు
*పంకజ్ ద్వివేది
*కె.నిరాధర్
*సి హెచ్.కొండయ్య
*కె.కె.భంగర్
*పంకజ్ ద్వివేది
*ఎస్.భట్టా చార్య
*వై.నర్సి రెడ్డి
*ఎస్.భట్టాచార్య
*వై.నర్సి రెడ్డి
*ఎస్.భట్టా చార్య
*యం.శామ్యూల్
*యం.సాహూ
*జగన్నాథ్ సింగ్
*సి.ఆర్.బిస్వాల్
*రామకృష్ణ
*ఎల్.వి.సుబ్రహ్మణ్యం
*బి.సి.రెడ్డయ్య
*ప్రీతి సూదాన్
*రేమాండ్ పీటర్
*పి.కృష్ణయ్య
*అనంత రాము
*కె.మధుసూదన్ రావు
*యం.జగదీశ్వర్
*వి.ఉషారాణి 
*దమయంతి 
*పురుషొత్తమ్ రెడ్డి 
*గిరిజా శంకర్ 
*టి.కె. శ్రీదేవి
*డి.రోనాల్డ్ రాస్
 

వర్గం:మహబూబ్ నగర్ జిల్లా
గిరిజాప్రసాద్ కొయిరాలా

right|150px|thumb|<center>గిరిజాప్రసాద్ కొయిరాలా</center>
**గిరిజాప్రసాద్ కొయిరాలా** (Girija Prasad Koirala) ఫిబ్రవరి 20, 1925న బీహార్ లోని తాడిలో జన్మించాడు. నేపాల్‌కు చెందిన ప్రముఖ రాజకీయనాయకుడు, నాలుగు సార్లు ప్రధానమంత్రిగా పనిచేశాడు. యవ్వవ వయస్సులో అధికకాలం భారతదేశంలో గడిపాడు. 1991లో నేపాల్‌లో ప్రజాస్వామ్య పునరుద్ధరణకు కొయిరాలా కృషిచేశాడు. మార్చి 20, 2010న మరణించాడు.
## రాజకీయ జీవితం
1947లో కార్మికుల సమ్మె ద్వారా కొయిరాలా రాజకీయాలలో ప్రవేశించాడు. 1948లో నేపాల్ మజ్దూర్ కాంగ్రెస్‌ను స్థాపించాడు. తరువాతి కాలంలో అది నేపాల్ ట్రేడ్ యూనియన్ కాంగ్రెస్‌గా మారింది. 1952లో కొయిరాలా మొరంగ్ జిల్లా నేపాలీ కాంగ్రెస్ అధ్యక్షుడై 1960లో రాజు మహేంద్ర అరెస్టు చేసి జైలుకు పంపించేవరకు కొనసాగినాడు. 1967లో జైలు నుండి విడుదలై భారత్‌కు పంపివేయబడ్డాడు. 1979లో తిరిగి నేపాల్ చేరినాడు. అంతకు ముందే 1975 నుంచే నేపాలీ కాంగ్రెస్ ప్రధాన కార్యదర్శి పదవిని పొంది 1991 వరకు ఆ పదవిలో కొనసాగినాడు. 1991 ఎన్నికలలో విజయం సాధించి నేపాల్ ప్రధానమంత్రిగా రాజు బీరేంద్రచే నియమించబడి. 1994 వరకు పదవిలో కొనసాగినాడు. 1998లో రెండవసారి ప్రధానమంత్రి పదవిని పొంది 1999 వరకు పదవిలో ఉండినాడు. 2000లో మూడవ పర్యాయం, 2006లో నాలుగవ పర్యాయం ప్రధానమంత్రి పదవిని పొందినాడు. 2007లో నేపాల్ అధ్యక్షుడిగా పనిచేసాడు.

## మూలాలు

వర్గం:1925 జననాలు
వర్గం:2010 మరణాలు
వర్గం:నేపాల్ ప్రధానమంత్రులు
సురభి బాలసరస్వతి

**సురభి బాలసరస్వతి** తెలుగు చలనచిత్ర హాస్యనటి. ఈమె హాస్యపాత్రలతో పాటు కొన్ని చిత్రాలలో నాయికగా, ప్రతినాయికగా కూడా నటించింది.
**సురభి బాలసరస్వతి**1931,జూలై 3న ఏలూరులో జన్మించారు.

## చిత్రసమాహారం
*పల్నాటి యుద్ధం (1947)
*ద్రోహి (1948)
*బాలరాజు (1948)
*లైలా మజ్ను (1949)
*మన దేశం (1949)
*స్వప్నసుందరి (1950)
*సంసారం (1950)
*రూపవతి (1951)
*మంత్రదండం (1951)
*మాయలమారి (1951)
*ప్రేమ (1952)
*నిరుపేదలు (1954)
*పరివర్తన (1954)
*అగ్గిరాముడు (1954)
*అనార్కలి (1955)
*భక్త మార్కండేయ (1956)
*తెనాలి రామకృష్ణ (1956)
*చిరంజీవులు (1956)
*సారంగధర (1957)
*శాంతి నివాసం (1960)
*శ్రీ వెంకటేశ్వర మహత్యం (1960)
*సిరిసంపదలు (1962)
*గాలిమేడలు (1962)
*గులేబకావళి కథ (1962)
*శ్రీ కృష్ణార్జున యుద్ధం (1963)
*తిరుపతమ్మ కథ (1963)
*కానిస్టేబుల్ కూతురు (1963)
*నాదీ ఆడజన్మే (1964)
*బొబ్బిలి యుద్ధం (1965)
*ఆదర్శ కుటుంబం (1969)
*మాతృ దేవత (1969)
*ఆనందనిలయం (1971)
*జీవితచక్రం (1971)

## మూలాలు

## లింకులు
* ఐ.ఎమ్.డి.బి.లో సురభి బాలసరస్వతి పేజి

వర్గం:తెలుగు సినిమా నటీమణులు
వర్గం:తెలుగు సినిమా హాస్యనటులు
వర్గం:సురభి నాటక కళాకారులు
పానీ పూరి

thumb|right|200px|పానీ పూరి
**పానీ పూరి** ఒక భారతీయ తినుబండారం. చిన్న పరిమాణంలో ఉన్న పూరీలను మధ్యలో ఒక ప్రత్యేక పానీయం ఉంచి సేవిస్తారు. ఈ పానీయాన్ని చింతపండు, మిరపకాయ, బఠాణీ గింజలు, ఉల్లిపాయలు, మొదలైన వాటితో తయారు చేస్తారు. 
## చరిత్ర
పానీపూరీ ఉత్తర ప్రదేశ్ ప్రాంతం నుంచి ఉద్భవించినట్లు తెలుస్తుంది. లిఖిత పూర్వక ఆధారాలను బట్టి ఇది బెనారస్ ప్రాంతం నుంచి పుట్టి ఉండవచ్చు. 1970 ప్రాంతాల్లో బెంగుళూరుకు గుజరాతీయుల రాకతో ఇది ఇక్కడ కూడా ప్రాచుర్యం పొందింది.

## తయారీ
కర కరలాడే చిన్నపాటి పూరీలను మధ్యలో రంధ్రం చేసి అందులో బంగాళాదుంప మసాలా ను పానీలో ముంచుకుని ఆరగిస్తారు. ఈ మసాలాను, పానీ ని విడిగా తయారు చేస్తారు. ఇవి ప్రాంతాలను బట్టి అందులో వాడే పదార్థాల్లో కొద్ది పాటి తేడాలుంటాయి.

## మూలాలు

వర్గం:తినుబండారాలు
బండమీద కమ్మ పల్లి

**బండమీద కమ్మ పల్లి** చిత్తూరు జిల్లా యెర్రావారిపాలెం మండలానికి చెందిన రెవెన్యూయేతర గ్రామం.

## మూలాలు
ఉగ్గాని

right|thumb|250px|బజ్జీలతో వడ్డించిన ఉగ్గాని

బొరుగుల (మరమరాల) తో తయారు చేయబడు అల్పాహారం. ఎక్కువగా రాయలసీమలోచేయబడుతుంది.

**తయారు చేయు విధానం:**
బొరుగులని నీళ్ళలో నానబెట్టి, (రంధ్రాల గిన్నెలోకి వాటిని వేసి) నీటిని మొత్తం వడగట్టాలి.

పప్పులు (పుట్నాలు), ఎండు కొబ్బరి, పచ్చిమిరపకాయలు (లేదా కారంపొడి) మిక్సీలో వేసుకోవాలి. దీనిని నానిన బొరుగులతో కలిపి ఉంచుకోవాలి. ఉల్లిపాయ ముక్కలని, పోపు గింజలతో దోరగా వేయించుకోవాలి. (రుచికి టమోటా ముక్కలను కూడా చేర్చుకోవచ్చును.) బొరుగులకి పోపు పెట్టుకోవాలి. (పులుపు కోసం పొయ్యి పై నుండి దించిన తర్వాత నిమ్మకాయ కూడా పిండుకొనవచ్చును.) వీటిలోకి బజ్జీలు నంజుకొంటే చాలా రుచిగా ఉంటాయి.

దీనినే అనంతపురంలో **ఉగ్గాని** గా, కర్నూలులో బొరుగుల తిరగవాతగా, కడపలో బొరుగుల చిత్రాన్నంగా మరి కొన్ని చోట్ల బొరుగుల ఉప్మాగా వ్యవహరిస్తారు.

## ఇవి కూడా చూడండి
* జొన్నరొట్టె
* రాగిముద్ద 
* పొంగలి 
* పులగం
* పచ్చిపులుసు 
* రాయలసీమ సంస్కృతి

వర్గం:తినుబండారాలు
వర్గం:రాయలసీమ వంటకాలు
ది బిగ్ బ్యాంగ్ థియరీ (టీవీ సిరీస్)

***ది బిగ్ బ్యాంగ్ థియరీ*** అనేది చంక్ లోరె, బిల్ ప్రాడీ రూపొందించిన అమెరికన్ సిట్ కామ్(టీవీ సీరీస్), వారిద్దరూ ఎగ్జిక్యూటివ్ ప్రొడ్యూసర్స్ గా స్టీవెన్ మోలారోతో కలిసి పనిచేశారు. ఈ ముగ్గురూ ప్రధాన రచయితలుగా కూడా పనిచేశారు. ది బిగ్ బ్యాంగ్ థియరీ సిబిఎస్ లో సెప్టెంబరు 24, 2007లో మొట్టమొదట ప్రసారమైంది. ఎనిమిదవ సీజన్ సెప్టెంబర్ 22, 2014న ప్రసారం కావడం ప్రారంభమైంది.

కాలిఫోర్నియాకు చెందిన పసడెనాలో జీవించే ఐదు పాత్రలు కేంద్రంగా ఈ సీరియల్ సాగుతుంది. ఆ ఐదుగురిలో లెనార్డ్ హాఫ్ స్టడ్టర్, షెల్డన్ కూపర్ కాల్టెక్ లో ఫిజిసిస్టులు, వారిద్దరూ ఒకే అపార్ట్ మెంట్లో జీవిస్తుంటారు; వెయిట్రెస్ గా పనిచేస్తూ, సినిమారంగంలో నటిగా మారాలనుకునే పెన్నీ; లెనార్డ్, షెల్డన్ల లాగానే సామాజికంగా వింతమనుషులైన, గీకీ స్నేహితులు, సహోద్యోగులు అయిన ఎయిరోస్పేస్ ఇంజనీర్ హోవర్డ్ వోలోవిట్జ్, ఆస్ట్రోఫిజిసిస్టులు రాజ్ కూత్రప్పలి ఉన్నారు. ఈ నలుగురి విచిత్రమైన లక్షణాలు, మేధస్సు కలిసి పెన్నీ సామాజిక నైపుణ్యాలు, కామన్ సెన్స్ లోని వైరుధ్యం వల్ల హాస్యం రూపొందుతుంది.

కొంతకాలానికి సహాయక పాత్రలైన హోవార్డ్ గర్ల్ ఫ్రెండ్ (తర్వాత భార్య), మైక్రోబయాలజిస్ట్ బెర్నడెట్ రోస్టెంకోవ్ స్కీ, గతంలో పెన్నీతో పాటుగా పార్ట్ టైం వెయిట్రెస్, న్యూరోసైంటిస్ట్ ఎమీ ఫర్రా ఫొవ్లర్(ఈమె షెల్డన్ ని డేటింగ్ వెబ్సైట్ ద్వారా కలిసి, అతని గర్ల్ ఫ్రెండ్ అవుతుంది), ముఖ్యపాత్రలు కలిసే కామిక్ బుక్ స్టోర్ ఓనర్, సీజన్ 8లో హోవార్డ్ తల్లితో వెళ్ళిపోయే స్టువార్ట్ బ్లూమ్ వంటివాటిని ముఖ్యపాత్రలుగా మలిచారు.

## Notes

## మూలాలు
సుంకేశుల ఆనకట్ట

**సుంకేశుల ఆనకట్ట** భారతదేశం, ఆంధ్రప్రదేశ్, కర్నూలు జిల్లాలోని తుంగభద్ర నదికి అడ్డంగా నిర్మించిన వున్న పెద్ద బ్యారేజీలలో ఒకటి. దీనిని 1861 లో, బ్రిటిష్ రాజ్ సమయంలో, కె. సి. కాలువపై వస్తువులను రవాణా చేయడానికి నిర్మించారు. డ్యామ్ కు మొత్తం 30 గేట్లు ఉన్నాయి. 2009 లో సంభవించిన వరదలకు మొత్తం మునిగిపోయింది.

## మూలాలు

వర్గం:ఆనకట్టలు
వర్గం:కర్నూలు జిల్లా ఆనకట్టలు
నీలేశ్వరపాలెం (అచ్చంపేట మండలం)

**నీలేశ్వరపాలెం,** ఆంధ్రప్రదేశ్ రాష్ట్రం**,** పల్నాడు జిల్లా, అచ్చంపేట మండలం రెవెన్యూయేతర గ్రామం.
## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి  ద్వారా ఉత్తర్వులు జారీ అయ్యాయి.

## గ్రామ వాతావరణం
ఈ ఊరి చుట్టూరా పచ్చని పొలాలు, ఎతైన కొండలు అనందానికి కొదవలేని ప్రకృతి శోభాయానంతో వెలుగోనుతుంది. ఈఊరు మతసామరస్యానికి నిలయం. అన్ని మతాలు ఒక్కటిగా ఉంటాయి. ఈ ఊరిలో శ్రీ నీలేకంఠేశ్వర స్వామి ఆలయం ప్రసిద్ధి చెందింది. ప్రతి ఏట ఈ ఊరిలో పండగ జాతరాలు చాల వైభవంగా జరుగుతాయి. ఈ ఊరిలో రెండు చిన్న తండాలు ఉన్నాయి. వాటి పేర్లు పాత తండా, కొత్త తండా ఇవి చాలా దగ్గరగా ఉంటాయి. ఈ ఊరిలో నాయక్‌లు (లంబాడిలు), యాదవులు ఉంటారు. ఎటువంటి భేదాభిప్రాయాలు లేకుండా జీవిస్తారు. ఈ ఊరులో చాల కాలం నుంచి చదువు కోవటానికి వసతి లేనందున, అందరు వ్యవసాయానికి అలవాటు పడ్డారు. కానీ 2000 సంవత్సరం నుండి చదువుకోవడం అలవాటు చేసుకున్నారు. ఈ ఊరిలో చాల ఇంటి పేర్లు ఉన్నాయి, వాటిలో ముఖ్యమైనవి - బాణావతు, రామావతు, ధారావతు, మూడావతు వంటివి.ఈ ఊరిలో మిరప, ప్రత్తి, వరి వంటి పంటలు పండుతాయి. చాల మంది కూలికి వెళ్తారు. ఈ ఊరికి దగ్గరలో అచ్చంపేట మండలం ఉంది. అది 3 కి.మీ. దూరం ఉంటుంది. ఈ ఊరికి ఎటువంటి సరుకులకైన, ఇతర అవసరాలకు చాలా మంది అచ్చంపేట వెళ్తారు. ఈ గ్రామం ఇప్పుడిప్పుడే అభివృద్ధి  చెందుతుంది.
## మూలాలు

## వెలుపలి లంకెలు
వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:అచ్చంపేట మండలం లోని రెవిన్యూయేతర గ్రామాలు
అగ్ని (అయోమయ నివృత్తి)

**అగ్ని** ఈ క్రింది విషయాలను సూచిస్తుంది:

* అగ్ని (నిప్పు) - ఉష్ణమోచక రసాయనిక చర్య ద్వారా ఏదేని ఒక పదార్థం దహనం చెందుతూ వేడినీ, వెలుతురునీ, అనేక ఉత్పన్నాలను ఇచ్చే ఒక ఆక్సీకరణ చర్యని "నిప్పు లేదా మంట " అంటారు.
* అగ్ని (సినిమా) - 1989లో విడుదలైఅన్ తెలుగు సినిమా. 
* అగ్నిపర్వతం (సినిమా) -1985లో విడుదలైన తెలుగు చలనచిత్రం. 
*అగ్ని క్షిపణులు -భారత రక్షణ వ్యవస్థ అభివృద్ధి చేసిన క్షిపణులు. 
*అగ్నికులక్షత్రియులు  - భారతీయ ఇతిహాస పురాణాలలో అగ్నికులక్షత్రియ వంశంగా పరిగణించబడుతుంది.
*అగ్నిపథ్ పథకం -భారత ప్రభుత్వం రక్షణ దళాల్లో నియామకాల కోసం 2022 లో ప్రవేశపెట్టిన వ్యవస్థ
*అగ్ని-3 -భారత రక్షణ పరిశోధన అభివృద్ధి సంస్థ ఖండాంతర బాలిస్టిక్ క్షిపణి.
*అగ్ని-5 -భారత రక్షణ పరిశోధన అభివృద్ధి సంస్థ  ఖండాంతర బాలిస్టిక్ క్షిపణి.
*అగ్ని-6 -భారత రక్షణ పరిశోధన అభివృద్ధి సంస్థ ఖండాంతర బాలిస్టిక్ క్షిపణి.
*అగ్ని భద్రత -ప్రాణ నష్టం, ఆస్తి నష్టాలు చేయగల అగ్నిప్రమాదాలు నివారణ చర్యలు
*అగ్ని ప్రమాదాలు -అగ్ని వలన జరిగే ప్రమాదాలు
*అగ్నిపర్వతం -గ్రహం లాంటి పెద్ద ద్రవ్యరాశి గల ఖగోళ వస్తువు పైపెంకులో (పై పొర -క్రస్టు) ఏర్పడే చీలిక.
కర్బన వలయం

**కర్బన వలయం** లేదా కార్బన్‌ సైకిల్‌ లేదా కర్బన ఆవృతం అంటే వాతావరణంలోని కార్బన్‌ డయాక్సైడులోని కర్బనము‌ ప్రాణులలోకి ప్రవేశించి, తిరిగి వాతావరణంలోకి విడుదల కావడం.

మొక్కలు సూర్యరశ్మి సాయంతో గాలిలోని కార్బన్‌ డయాక్సైడు నుండి కార్బన్‌ను కిరణజన్య సంయోగక్రియ ద్వారా గ్రహిస్తాయి. ఈ కార్బన్‌, కార్బోహైడ్రేట్స్ ‌లాంటిపదార్థాలుగా మార్పు చెంది మొక్కలకు కావలసిన శక్తిని ఇస్తుంది. రాత్రి వేళల్లోమొక్కలు శ్వాసక్రియలో భాగంగా కార్బన్‌ డయాక్సైడును వదిలి ఆక్సిజన్ ‌నుపీల్చుకుంటాయి. మొక్కలను ఆహారంగా తీసుకున్నప్పుడు వాటిలోని కార్బన్‌, జీవుల శరీరంలోకి చేరుకుంటుంది. జీవులు శ్వాసించే ప్రక్రియలో ఆక్సిజన్‌నుపీల్చుకుని కార్బన్‌ డయాక్సైడును వ్యర్థ పదార్థ రూపంలో వాతావరణంలోకివదులుతాయి. జీవుల విసర్జనల్లోని కార్బన్‌ కూడా వాతావరణంలో కలుస్తుంది.అలాగే సముద్రం లోని నీటిలో కార్బన్‌ డయాక్సైడు కొంతమేర కరిగిపోగా కొంత ఆవిరై గాలిలోకి చేరుతుంది. మరికొంత సముద్ర ప్రాణులు స్వీకరిస్తాయి.జలచరాలు చనిపోయినప్పుడు వాటి అవశేషాల్లో కార్బన్‌ నిక్షిప్తమై ఉంటుంది.మొక్కలు, జంతువులు చనిపోయినప్పుడు కార్బన్‌ డయాక్సైడు విడుదలఅవుతుంది. మొక్కల్లో ఉండే కార్బన్‌ బొగ్గు, సహజవాయువు, పెట్రోలు లాంటిఇంధనాల్లో ఉండడం వల్ల వాటిని మండించినప్పుడు కూడా కార్బన్‌ డయాక్సైడులోనికార్బన్‌ వాతావరణంలోకి చేరుకుంటుంది. ఈ మొత్తం వలయాన్నే కర్బన ఆవృతంఅంటారు.
## మూలాలు

వర్గం:రసాయన శాస్త్రం
వర్గం:పర్యావరణము
నార్మన్ బోర్లాగ్

thumb|right|200px|నార్మన్ బోర్లాగ్
**నార్మన్ ఎర్నెస్ట్ బోర్లాగ్** హరిత విప్లవ పితామహుడు, నోబెల్ శాంతి బహుమతి గ్రహీత. ప్రపంచ వ్యాప్తంగా వందలాది కోట్లమందిని ఆకలి బాధలనుండి, పస్తులనుండి రక్షించిన వాడు. బోర్లాగ్ 1914, మార్చి 25న అమెరికా లోని అయోవాలో ఒక వ్యవసాయ కుటుంబములో పుట్టాడు.

## బాల్యము, విద్య
బోర్లాగ్ నార్వే దేశమునుండి 1854లో అమెరికాకు వలస పోయిన కుటుంబములో మూడవ తరము వాడు. తండ్రి హెన్రీ ఆలివర్ బోర్లాగ్. తల్లి క్లారా. 106 ఎకరముల పొలముపై ఏడేళ్ళ నుంచి పందొమ్మిదేళ్ళ వయసు వరకూ పొలం పని, చేపలు పట్టడం, వేటాడ్డం, కోళ్ళు పశువులతో కాలక్షేపం, ఆటపాటలతో గడిపాడు. తాత ప్రోత్సాహము వల్ల మిన్నిసోటా విశ్వవిద్యాలయంలో చేరి అటవీశాస్త్రంలో పట్టాపొంది ఉద్యోగంలో చేరినాడు. తిరిగి అదే విశ్వవిద్యాలయం నుంచి ప్లాంట్‌ పాథాలజీ, జన్యు శాస్త్రం‌లో పీహెచ్‌డీ చేశాడు.

## కృషి పరిశోధన
పరిశోధనల్లో ఆయన దృష్టి గోధుమ పంట మీద పడడం ప్రపంచానికి గొప్ప మేలు చేసింది. చీడపీడలను తట్టుకుంటూ అధిక దిగుబడినిచ్చే పొట్టిరకం గోధుమ వంగడాలను కనిపెట్టడం ద్వారా సంచలనం సృష్టించాడు. 1960 ప్రాంతంలో కరువుకాటకాలతో అల్లాడుతున్న ఇండియా, పాకిస్థాన్‌ దేశాల్లో ఆ వంగడాలను పరిచయం చేశాడు. 1963లో ఆయన ఇండియా కూడా సందర్శించాడు. ఇరవయవ శతాబ్ది ద్వితీయార్థంలో ప్రపంచాన్ని తీవ్ర కరవునుంచి బయటపడేసి వంద కోట్ల మంది ప్రాణాలను కాపాడేందుకు ఆయన ఆవిష్కరణలు తోడ్పడ్డాయి. ఆయన ఆవిష్కరణల వల్ల 1960, 1990 మధ్య కాలంవలో వ్యవసాయ దిగుబడులు రెండింతలకు మించి జరిగాయి. అది హరిత విప్లవంగా మారింది. ఆసియా, ఆఫ్రికా ప్రాంతాల్లో సైతం కోట్లాది మంది రైతులు లబ్ధి పొందారు. ప్రస్తుతం ప్రపంచం మొత్తం మీద 18.7 కోట్ల ఎకరాల్లో బోర్లాగ్‌ కనిపెట్టిన గోధుమ వంగడాలను వాడుతున్నారు. బోర్లాగ్‌పై 2006లో 'ది మ్యాన్‌ హూ ఫెడ్‌ ద వరల్డ్‌' అనే పుస్తకం వచ్చింది.

## పురస్కారాలు

ఆహార పంటల కొరతను తీర్చినందుకు 1970లో బోర్లాగ్‌కు నోబెల్‌ శాంతి బహుమతి లభించింది. బోర్లాగ్‌ 2009, సెప్టెంబరు 12న తన 95వ ఏట మరణించాడు.

## మూలాలు

వర్గం:1914 జననాలు
వర్గం:2009 మరణాలు
వర్గం:నోబెల్ బహుమతి గ్రహీతలు
వర్గం:అమెరికా వ్యక్తులు
బాల సాహిత్యం

thumb|చందమామ పత్రిక
thumb|207x207px|బాల భారతి
thumb|148x148px|బాలమిత్ర
బాలల సాహిత్యాన్ని నిర్వచించడం చాల క్లిష్టమైన పని. ఎందుకంటే 2 సంవత్సరాల వయస్సు నుండి 16 సంవత్సరాల వారినందరినీ బాలల కిందే పరిగణిస్తారు. భిన్న వయస్సు కల బాలలు భిన్న రకాలైన పుస్తకాలను చదువుతారు. ఉదాహరణకి 2 సంవత్సరాల పిల్లలు చిత్రపటాలు చూస్తూ భాషను నేర్చుకోవదానికి ప్రయత్నం చేస్తారు. కానీ టీనేజి పిల్లలు కాల్పనిక సాహిత్యాన్ని చదవడానికి ఇష్టపడతారు. సాధారణంగా బాలల కోసం వ్రాయబడిన, ప్రచురితమైన సాహిత్యాన్ని **బాల సాహిత్యం**గా నిర్వచించవచ్చు.
## తెలుగు భాషలో బాలసాహిత్యం
పాల్కురికి సోమనాథుని బసవపురాణంలోని బాల్యం వర్ణనను బాలసాహిత్యంగా చెప్పవచ్చు. నాచన సోమనాథుడు, శ్రీనాథుడు, మొదలైన కవులు కూడా తమ రచనల్లో పిల్లల ఆటలు, పాటలు వర్ణించారు. సుమతి శతకం, వేమన శతకం తదితర శతకాలలో కూడా బాల సాహిత్య ఛాయలు కన్పిస్తాయి.

మహాభారతం, రామాయణం, బసవపురాణం, కేయూర బాహు చరిత్ర. పోతన భాగవతం మొదలైన గ్రంథాలలో బాలసాహిత్యం వికాసదశలు మనకు కనిపిస్తాయి. ఆధునిక తెలుగు బాల సాహిత్యానికి మూలం కాశీ మజిలీ కథలు, పంచతంత్ర కథలు. ఆధునిక యుగంలో బాల సాహిత్యం ఎన్నెన్నో మార్పులు సంతరించుకున్నది. బాలసాహిత్యం పురోగతి సాధించింది. గేయ, పద్య, గద్య, రూపాలలో బాల సాహిత్యం కన్పిస్తున్నది. చిన్నయ సూరి నీతిచంద్రికలో కథలుగా వ్రాశాడు. కందుకూరి వీరేశలింగం, వెంకటరత్నం పార్వతీశ కవులు బాలసాహిత్యాన్ని వెలువరించారు. నీతి దీపిక, నీతి కథ మంజిరి, బాల గీతావళి ఆ కోవలోకే వస్తాయి. ఆధునికంగా మర్యాదరామన్న కథలు అక్బర్ బీర్బల్ కథలు మొదలైన కథల పుస్తకాలు బహుళ ప్రచారంలో ఉన్నాయి.

## కొందరు ప్రముఖ బాల సాహిత్యకారులు

#గురజాడ అప్పారావు
#గిడుగు వెంకట సీతాపతి
#చింతా దీక్షితులు
#దాశరథి
#సినారె
#వేముగంటి నరసింహాచార్యులు 
#వెలగా వెంకటప్పయ్య 
#అబ్దుల్ హకీం జాని షేక్
#ఉత్పల సత్యనారాయణాచార్య
#ముళ్ళపూడి వెంకటరమణ
#కె.రామలక్ష్మి 
#పాయల సత్యనారాయణ,
#పెండెం జగదీశ్వర్
#మలయశ్రీ, 
#బెహరా ఉమామహేశ్వరరావు, 
#ఐతా చంద్రయ్య, 
#ఎన్నవెళ్లి రాజమౌళి, 
#శివ్వాల ప్రభాకర్, 
#బెలగాం భీమేశ్వరరావు,
#పెందోట వెంకటేశ్వర్లు, 
#ఉండ్రాళ్ల రాజేశం, 
#అమ్మన చంద్రారెడ్డి, 
#వేజేండ్ల సాంబశివరావు, 
#అలపర్తి వెంకటసుబ్బారావు, 
#బీవీ నర్సింహారావు, 
#పెమ్మరాజు సావిత్రి, 
#అవధాని రమేశ్, 
#నీలకంఠ పాండురంగం, 
#నార్ల చిరంజీవి, 
#మిరియాల రామకృష్ణ, 
#నాసరయ్య, సుధానిది, 
#మహీదర నళినీమోహన్, 
#కె.సభా, 
#న్యాయపతి రాఘవరావు, 
#రెడ్డి రాఘవయ్య, 
#దాసరి వెంకటరమణ, 
#ఎం. హరికిషన్, 
#చొక్కపు వెంకటరమణ, 
#నారంశెట్టి ఉమామహేశ్వరరావు, 
#బెల్లంకొండ నాగేశ్వరరావు,
#పైడిమర్రి రామకృష్ణ, 
#వేదాంత సూరి, 
#భూపాల్, 
#వాసాల నర్సయ్య, 
#అమ్మిన శ్రీనివాసరాజు
#ఆకెళ్ల వెంకటసుబ్బలక్ష్మి 
#కాశీవిశ్వనాధం పట్రాయుడు
#జాని తక్కెడశిల
#ఏడుకొండలు కళ్ళేపల్లి (పిల్లలకో బహుమతి కథల సంపుటి)
#కళ్ళేపల్లి తిరుమలరావు (వరాల బేరం పిల్లల కథల సంపుటి)
#వేంపల్లె షరీఫ్ (తియ్యని చదువు కథలు)
#కూచిమంచి నాగేంద్ర (అసలే కోతి (బాలల కథలు) చుక్కల లోకం ( బాల గేయాలు )
మొదలైన వారు గేయాలు, కథలు, వ్యాసాలు, నాటికలు మొదలైన ప్రక్రియలలో బాలసాహిత్యాన్ని రచించారు. దాదాపు అన్ని పత్రికలలు బాలలకోసం ప్రత్యేకమైన శీర్షికలను డుపుతున్నాయి. బాల, బాలమిత్ర, చందమామ, జాబిల్లి, బుజ్జాయి, బాలభారతి, బాబు మొదలైన పత్రికలు ప్రత్యేకంగా పిల్లలకోసం వెలువడ్డాయి.

## ఇవీచూడండి
*చందమామ
## అంతర్జాలంలో
స్టోరీవీవర్ జాలస్ఖలిలో చాలా భాషలలో పిల్లల పుస్తకాలు చదువుకోవటానికి, అనువాదం చేయటానికి, కొత్తవి తయారుచేయటానికి  అందుబాటులో ఉన్నాయి.

## మూలాలు

## వెలుపలి లంకెలు

వర్గం:సాహిత్యం